《中斋归自海上见访》
宋代·刘应凤

拂石为床席白云，鲸鱼背上有归人。
谏书檄草俱成血，野服黄归再见身。
麈尾悲酸浑欲死，灯前潇洒俨如神。
更阑万籁收沉尽，地阔天高两主宾。

作者简介：刘应凤，字尧举，号书台，安福（今属江西）人。度宗咸淳十年（一二七四）进士，授建康军签判。入元不仕。事见《宋季忠义录》卷一六、清乾隆《安福县志》卷一○。今录诗十首。